ai4bharat/Pralekha huggingface dataset:
অর্থমন্ত্রক
জিএসটি-র ঘাটতি মেটাতে রাজ্যগুলিকে সপ্তম পর্বে ৬ হাজার কোটি টাকার ঋণের অর্থ দেওয়া হয়েছে
নয়াদিল্লী, ১৪ ডিসেম্বর, ২০২০
জিএসটি-র ঘাটতি মেটাতে রাজ্যগুলিকে সপ্তম সপ্তাহের কিস্তির ৬ হাজার কোটি টাকার ঋণের অর্থ দেওয়া হয়েছে। এরমধ্যে ২৩টি রাজ্যকে ৫৫১৬.৬ কোটি টাকা দেওয়া হয়েছে। দিল্লী, জম্মু-কাশ্মীর ও পুদুচেরী- এই তিনটি কেন্দ্রশাসিত অঞ্চল, যাদের বিধানসভা রয়েছে এবং যারা জিএসটি পরিষদের সদস্য তাদের ৪৮৩.৪ কোটি টাকা দেওয়া হয়েছে। অরুণাচলপ্রদেশ, মণিপুর, মিজোরাম, নাগাল্যান্ড এবং সিকিমের জিএসটি ঘাটতি নেই।
কেন্দ্র অক্টোবর মাসে জিএসটি-র ১.১ লক্ষ কোটি টাকার রাজস্ব ঘাটতি মেটাতে বিশেষ ঋণদান প্রকল্পের ব্যবস্থা করেছে। এর মাধ্যমে কেন্দ্র, রাজ্য ও কেন্দ্রশাসিত অঞ্চলগুলির জন্য অর্থ ধার হিসেবে নেবে। ইতিমধ্যে ৭টি পর্যায়ে ঋণ দেওয়া হয়েছে- ২৩শে অক্টোবর, দোশরা নভেম্বর, ৯ই নভেম্বর, ২৩শে নভেম্বর, পয়লা ডিসেম্বর, ৭ই ডিসেম্বর ও ১৪ই ডিসেম্বর। রাজ্যগুলির জন্য এই সপ্তাহে সপ্তম কিস্তির অর্থ দেওয়া হল। এই ঋণের সুদের হার ৫.১৩৪৮ শতাংশ। কেন্দ্র এ পর্যন্ত এই ব্যবস্থাপনায় ৪.৭৭১২ শতাংশ হারে সুদে মোট ৪২ হাজার কোটি টাকা ঋণ নিয়েছে।
এই বিশেষ ঋণের প্রকল্পের পাশাপাশি জিএসটি-র ঘাটতি মেটাতে কেন্দ্র রাজ্যগুলিকে তাদের মোট অভ্যন্তরীণ উৎপাদনের ০.৫ শতাংশ হারে ঋণ নেওয়ার অনুমতি দিয়েছে। এই ব্যবস্থাপনাকে অপশন-১ বলা হচ্ছে। সমস্ত রাজ্যগুলি অপশন-১ ব্যবস্থা থেকে ঋণ নেওয়ার আগ্রহ প্রকাশ করেছে। এরফলে ২৮টি রাজ্য তাদের মোট অভ্যন্তরীণ উপাদনের ০.৫ শতাংশ হারে ১,০৬,৮৩০ কোটি টাকা ঋণ নেবার অনুমতি পেয়েছে। এর মধ্যে পশ্চিমবঙ্গ অপশন-১ থেকে ৬৭৮৭ কোটি টাকা এবং বিশেষ ঋণদান ব্যবস্থা থেকে ৭৩৪.৬৮ কোটি টাকা, ত্রিপুরা অপশন-১ থেকে ২৯৭ কোটি টাকা এবং বিশেষ ঋণদান ব্যবস্থা থেকে ১০৩.৫ কোটি টাকা ও আসাম অপশন-১ থেকে ১৮৬৯ কোটি টাকা ও বিশেষ ঋণদান ব্যবস্থা থেকে ৪৫৪.৩৬ কোটি টাকা ঋণ নিয়েছে।
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৫০.৬১ কোটিরও বেশি করোনা প্রতিষেধক টিকা দেওয়া হয়েছে
গত ২৪ ঘন্টায় ৯০ লক্ষেরও বেশি মানুষকে টিকার ডোজ দেওয়া হয়েছে
আরোগ্যের হার বর্তমানে হয়েছে ৯৭.৩০ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ১ লক্ষ ৪১ হাজার ৯৮৬
ভারতে সুস্পষ্টভাবে আক্রান্তের সংখ্যা বর্তমানে ৪,৭২,১৬৯
সাপ্তাহিক ভাবে আক্রান্তের হার বর্তমানে রয়েছে ৫.৬৬ শতাংশ
নতুন দিল্লি, ০৮ জানুয়ারি, ২০২১
সারাদেশে গত ২৪ ঘন্টায় ৯০ লক্ষেরও বেশি মানুষকে টিকা দেওয়া হয়েছে। এই সংখ্যা হচ্ছে ৯০ লক্ষ ৫৯ হাজার ৩৬০। কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ১৫০.৬১ কোটি অতিক্রম করেছে।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৫০ কোটি ৬১ লক্ষ ৯২ হাজার ৯০৩ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৩ লক্ষ ৮৮ হাজার ৭৭৭ জন স্বাস্থ্যকর্মী প্রথম ডোজ এবং ৯৭ লক্ষ ৩৬ হাজার ৬৫১ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৮৭ হাজার ০১২ জন কর্মী প্রথম ডোজ এবং ১ কোটি ৬৯ লক্ষ ৫৩ হাজার ২০৩ জন কর্মী দ্বিতীয় ডোজ পেয়েছেন।
অন্যদিকে, ১৫-১৮ বছর বয়সী প্রথম ডোজ পেয়েছেন ২০ কোটি ২৩ লক্ষ ৪৫ হাজার ৮০ জন।
একইভাবে, ১৮-৪৪ বছর বয়সী ৫১ কোটি ১৬ লক্ষ ৪০ হাজার ৩৮১ জন প্রথম ডোজ এবং ৩৪ কোটি ৮৩ লক্ষ ৩০ হাজার ৮০১ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৯ কোটি ৫৮ লক্ষ ০৩ হাজার ৭৭০ জন প্রথম ডোজ এবং ১৫ কোটি ৫০ লক্ষ ৭৪ হাজার ০৮৯ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১২ কোটি ২১ লক্ষ ০৩ হাজার ১৩৯ জন প্রথম ডোজ পেয়েছেন।
দ্বিতীয় ডোজ পেয়েছেন ৯ কোটি ৭৫ লক্ষ ৪০ হাজার ৫০০ জন।
অর্থাৎ মোট ১৫০ কোটি ৬১ লক্ষ ৯২ হাজার ৯০৩ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ৪০ হাজার ৮৯৫ জন রোগী আরোগ্য হয়ে উঠেছেন।
করোনা জনিত অতিমারির শুরু থেকে এ পর্যন্ত ৩ কোটি, ৪৪ লক্ষ, ১২ হাজার ৭৪০ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৭.৩০ শতাংশ।
দেশে গত ২৪ ঘন্টায় ১ লক্ষ ৪১ হাজার ৯৮৬ জন নতুন করে আক্রান্ত হয়েছেন।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৪,৭২,১৬৯। বর্তমানে সুস্পষ্টভাবে আক্রান্তের পরিমাণ ১.৩৪ শতাংশ।
গত ২৪ ঘন্টায় দেশে মোট ১৫,২৯,৯৪৮ টি নমুনা পরীক্ষা হয়েছে। এছাড়া সারাদেশে এ পর্যন্ত ৬৮ কোটি ৮৪ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ৫.৬৬ শতাংশ। অন্যদিকে, দৈনিক ভিত্তিতে এই আক্রান্তের হার ৯.২৮ শতাংশে রয়েছে।
CG/ SB
(Visitor Counter : 105
পঞ্চায়তী রাজগী মন্ত্রালয়
লৈবাকসিদা রাস্ত্রিয়া গ্রাম স্বরাজ অভিয়ন  খুমাং চাওশিনবা
চৎলিবা শেনবা চহিগী মতমদা, রাজ্যশিং/য়ুনিয়ন তেরিতোরী  ৩৩গী এনুএল এক্সন প্লানশিং অয়াবা পীখ্রে অমদি অয়াবা পীখ্রবা থবক থৌরমশিং অদু পাংথোক্নবগীদমক রাজ্যশিং/য়ু.তি. ২৩দা লুপা কোতি ৫৪৭.৪১১গী শেনফম অমা রিলিজ তৌখ্রে
পঞ্চায়তি রাজ মন্ত্রালয়না রজিব গান্ধী পঞ্চায়ত সশক্তিকরন অভিয়ন /কেপাসিতী বিল্দিং পঞ্চায়ত সশক্তিকরন অভিয়ন গী মমাংগী লৈজরম্বা স্কিমশিংগী খুৎথাংদা পঞ্চায়ত ইলেক্তেদ রিপ্রজেন্তেতিবশিং  অমদি অতোপ্পা স্তেকহোল্দরশিংগী কেপাসিতী শেমগৎনবা অমদি ত্রেনিং পীনবা রাজ্যশিং/য়ু.তি.শিংদা মতেং পীখ্রে, মসিসু মখোয়বু দিবেলপমেন্ত প্রোগ্রামশিং য়াম্না ইফেক্তিব অমদি ইফিসিয়েন্ত ওইনা প্লানিং তৌবা অমদি চৎনহনবা য়াওনা মখোয় মশাগী মথৌশিং পাংথোকপা ঙমহল্লগনি৷ পঞ্চায়ত রিসোর্স সেন্তরশিং শেমগৎনবগীদমক রাজ্যশিংদসু মতেং পীখি৷ স্কিমশিং অসিগী মখাদা, রাজ্যশিংনা ই-ইনেবলমেন্ত য়াওনা অচৌবা স্কেল অমদা স্তেকহোল্দরশিংগী কেপাসিতী বিল্দিং অমদি ত্রেনিং  পাংথোকখ্রে, মসিনা পঞ্চায়তি রাজ ইন্সতিত্যুসনশিং গী কেপাসিতী হেনগৎহল্লি৷
পি.আর.আই.শিংগী ই.আর.শিং অমদি অতোপ্পা স্তেকহোল্দরশিংগী কেপাসিতী মখাতানা হেনগৎহন্নবা, রাস্ত্রিয়া গ্রাম স্বরাজ অভিয়ন গী সেন্ত্রেল্লী স্পোন্সর্দ স্কিম অদুবু মিসন অন্ত্যোদয়াগা লোইননা পুনশিনবদা মরু ওইনা শাফু পীদুনা অমদি এস্পিরেসনেল জিলা ১১৭তা লৈরিবা পি.আর.আই.শিং হেন্না মপাঙ্গল লৈহনবদা মীৎয়েং থমদুনা সস্তেনেবল দিবেলপমেন্ত গোলশিং  ফংনবগীদমক পি.আর.আই.শিং মপাঙ্গল লৈহনবতা মরু ওইনা মীৎয়েং থমদুনা ২০১৮-১৯দগী ২০২১-২২ ফাওবা চৎনহন্নবা সরকারনা ২১/০৪/২০১৮দা অয়াবা পীথোকখ্রে৷
আর.জি.এস.এ. চৎননবগী ফ্রেমৱার্ক শেমখ্রে অমদি হেন্না আর্থ চেনবা, পুন্না ৱাখল তৌমিন্নবা অমদি রিজল্তদনা হেন্না মরু ওইনা খনবা মওং অমদা আর.জি.এস.এ. স্কিম চৎননবগীদমক রাজ্যশিংদা সেয়র তৌখ্রে৷
চৎলিবা শেনবা চহিদা, রাজ্যশিং/য়ুনিয়ন তেরিতোরী  ৩৩গী এনুএল এক্সন প্লানশিং অয়াবা পীখ্রে অমদি ই.আর.শিং অমদি অতোপ্পা স্তেকহোল্দরশিংগী কেপাসিতী শেমগৎপা অমসুং ত্রেনিং পীবা য়াওনা অয়াবা পীখ্রবা থবক থৌরমশিং পাংথোক্নবগীদমক লুপা কোতি ৫৪৭.৪১১গী শেনফম অমা রাজ্যশিং/য়ু.তি. ২৩দা রিলিজ তৌখ্রে৷ চৎলিবা শেনবা চহি অসিদা পার্তিসিপেন্ত ২৫,৭৫,৬৩৬রোম ত্রেন তৌখ্রে৷
ৱারোল অসি ঙসি রাজ্য সভাদা পঞ্চায়তি রাজকী কেন্দ্রগী রাজ্য মন্ত্রী শ্রী কপিল মোরেশ্বর পতিলনা অইবা পাউখুম অমদা পীখিবনি৷
প্রধানমন্ত্রীরদপ্তর
রাজযোগিনী দাদী হৃদয় মোহিনীজির প্রয়াণে প্রধানমন্ত্রীর শোক প্রকাশ
নতুনদিল্লি, ১১ই মার্চ, ২০২১
প্রধানমন্ত্রী শ্রী নরেন্দ্র মোদী রাজযোগিনী দাদী হৃদয় মোহিনীজির প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “মানুষের দুর্দশা লাঘব করতে এবং আরো সামাজিক ক্ষমতায়নের জন্য রাজযোগিনী দাদী হৃদয় মোহিনীজির চিরস্মরণীয় হয়ে থাকবেন। তিনি ব্রহ্মা কুমারী পরিবারের ইতিবাচক বার্তা সারা বিশ্বজুড়ে ছড়িয়ে দেবার জন্য গুরুত্বপূর্ণ ভূমিকা পালন করেছেন। তাঁর প্রয়াণে আমি শোকাহত। ওঁ শান্তি।“
প্রধানমন্ত্রীরদপ্তর
প্রধানমন্ত্রী নরেন্দ্র মোদী এবং বাংলাদেশের প্রধানমন্ত্রী শেখ হাসিনা যৌথভাবে ভারত-বাংলাদেশ মৈত্রী পাইপ লাইনের উদ্বোধন করেছেন
ভারত ও তার প্রতিবেশী রাষ্ট্রগুলির মধ্যে আইবিএফপি দ্বিতীয় জ্বালানী বহনকারী পাইপ লাইন
বাংলাদেশের সঙ্গে যোগাযোগ ব্যবস্থার উন্নতির ফলে দু-দেশের মানুষের মধ্যে সম্পর্ক আরও শক্তিশালী হবে
নয়াদিল্লি, ১৮ মার্চ, ২০২৩
প্রধানমন্ত্রী শ্রী নরেন্দ্র মোদী এবং বাংলাদেশের প্রধানমন্ত্রী শেখ হাসিনা আজ যৌথভাবে ভার্চুয়ালি ভারত-বাংলাদেশ মৈত্রী পাইপ লাইনের উদ্বোধন করেছেন। দুই প্রধানমন্ত্রী ২০১৮ সালের সেপ্টেম্বর মাসে এই প্রকল্পের শিলান্যাস করেন। নুমালিগড় রিফাইনারি লিমিটেড ২০১৫ সাল থেকে বাংলাদেশকে বিভিন্ন পেট্রোলিয়ামজাত সামগ্রী সরবরাহ করে থাকে। ভারত ও তার প্রতিবেশী রাষ্ট্রগুলির মধ্যে আইবিএফপি দ্বিতীয় জ্বালানী বহনকারী পাইপ লাইন।
ভারত-বাংলাদেশ দ্বিপাক্ষিক সম্পর্কে বিদ্যুৎ এবং জ্বালানী ক্ষেত্রে সহযোগিতা একটি গুরুত্বপূর্ণ উপাদান হয়ে উঠেছে। আইবিএফপি দু-দেশের মধ্যে জ্বালানী সরবরাহকারী প্রথম পাইপ লাইন। এই পাইপ লাইনের মাধ্যমে বাংলাদেশকে প্রতি বছর ১০ লক্ষ মেট্রিক টন উন্নতমানের ডিজেল সরবরাহ করা যাবে। বাংলাদেশের সঙ্গে যোগাযোগ ব্যবস্থার উন্নতির ফলে দু-দেশের মানুষের মধ্যে সম্পর্ক আরও শক্তিশালী হবে।
বাংলাদেশ ভারতের সবথেকে গুরুত্বপূর্ণ উন্নয়নের অংশীদার। এই অঞ্চলের সর্ববৃহৎ বাণিজ্যিক অংশীদারও বাংলাদেশ। মৈত্রী পাইপ লাইনের সূচনার ফলে উভয় দেশের মধ্যে জ্বালানী ক্ষেত্রে সহযোগিতা বৃদ্ধি পাবে। ফলস্বরূপ বাংলাদেশে উন্নয়ন ত্বরান্বিত হবে। কৃষিক্ষেত্রও এই পাইপ লাইনের ফলে বিশেষভাবে উপকৃত হবে।
বাংলাদেশের প্রধানমন্ত্রী শেখ হাসিনার এই প্রকল্পে নিরন্তর পরামর্শ দানের জন্য প্রধানমন্ত্রী ধন্যবাদ জানিয়েছেন। দু-দেশের জনসাধারণের কল্যাণে তাঁরা একসঙ্গে কাজ করবেন বলে প্রধানমন্ত্রী আশাপ্রকাশ করেছেন।
PG/CB/NS
(
অর্থমন্ত্রক
অতিমারী পরিস্থিতির কারণে সরকার বেশ কিছু কর জমা দেওয়ার সময়সীমা বৃদ্ধি করেছে
নতুন দিল্লি, ০১ মে, ২০২১
কোভিড-১৯ অতিমারীর কারণে উদ্ভূত প্রতিকূল পরিস্থিতিতে এবং দেশের বিভিন্ন করদাতা, কর পরামর্শদাতা ও অন্যান্য পক্ষের কাছ থেকে কর জমা দেওয়ার তারিখ শিথিল করা সহ বিভিন্ন অনুরোধের প্রেক্ষিতে সরকার সুনির্দিষ্ট বেশ কিছু কর জমা দেওয়ার সময়সীমা বৃদ্ধি করেছে।
বিভিন্ন পক্ষ, যে সমস্যার সম্মুখীন হয়েছে তা নিরসনে কেন্দ্রীয় প্রত্যক্ষ কর পর্ষদ  ১৯৬১ সালের আয়কর আইনের ১১৯ ধারার আওতায় করদাতাদের সুবিধার্থে বেশ কিছু ছাড় দিয়েছে।
এবিষয়ে সিবিডিটি গতকাল একটি বিজ্ঞপ্তিও জারি করে। এই বিজ্ঞপ্তির বিষয়ে বিস্তারিত তথ্য জানা যাবে www.incometaxindia.gov.in ওয়েবসাইট থেকে।
এই কঠিন সময়ে করদাতাদের সাময়িক স্বস্তি দিতেই সরকার এই পদক্ষেপ গ্রহণ করেছে।
SC/SS/SKD/
(Visitor Counter : 193
প্রধানমন্ত্রীরদপ্তর
ভারতের মেলা ও উৎসবগুলির মধ্যে ভারতের অনুপম সাংস্কৃতিক বৈশিষ্ট্যের প্রতিফলন ঘটে
কেন্দ্রীয় আইন ও বিচার মন্ত্রীর এক ট্যুইট বার্তার উত্তরে এই বার্তা দিলেন প্রধানমন্ত্রী শ্রী নরেন্দ্র মোদী
নয়াদিল্লি, ১ এপ্রিল, ২০২৩
“ভারতের নিজস্ব এমন কিছু মেলার মতো উৎসব রয়েছে যা যথেষ্ট প্রাণবন্ত। এগুলির মধ্য দিয়ে জাতির বিভিন্ন অনুপম সাংস্কৃতিক দিক ফুটে ওঠে। মাধবপুর মেলা হল এই ধরনেরই একটি ব্যতিক্রমী মেলা যা গুজরাট এবং দেশের উত্তর-পূর্বাঞ্চলকে পরস্পরের কাছাকাছি নিয়ে আসতে পারে। #MannKiBaat-এর একটি এপিসোডে আমি এ সম্পর্কে বিস্তারিত আলোচনাও করেছিলাম। youtu.be/ZGZeyNlodoo”
কেন্দ্রীয় আইন ও বিচার মন্ত্রী শ্রী কিরেন রিজিজুর এক ট্যুইট বার্তার প্রত্যুত্তরে এই বার্তা তুলে ধরেছেন প্রধানমন্ত্রী শ্রী নরেন্দ্র মোদী।
(PG/SKD/DM
ক্রেতা, খাদ্যএবংগণবন্টনমন্ত্রক
ভারত বর্তমানে বিশ্বের বৃহত্তম চিনি উৎপাদক এবং গ্রাহক ও বিশ্বের দ্বিতীয় বৃহত্তম চিনিরপ্তানিকারক দেশ
নয়াদিল্লি, ৫ অক্টোবর ২০২২
২০২১-২২-এর চিনি মরশুমে রেকর্ড ৫ হাজার লক্ষ মেট্রিক টনের বেশি আখ উৎপাদন হয়েছে। এরমধ্যে ৩,৫৭৪ লক্ষ মেট্রিক টন আখ থেকে ৩৯৪ লক্ষ মেট্রিক টন চিনি বা সুক্রোজ উৎপাদিতহয়েছে চিনিকলে যার মধ্যে ৩৫ লক্ষ মেট্রিক টন চিনি থেকে ইথানল উৎপাদন হয়েছে এবং ৩৫৯লক্ষ মেট্রিক টন চিনি উৎপাদন হয়েছে। এর ফলে ভারত বিশ্বের বৃহত্তম চিনি উৎপাদক ওগ্রাহক হওয়ার পাশাপাশি বিশ্বের দ্বিতীয় বৃহত্তম চিনি রপ্তানিকারক দেশ হয়ে উঠেছে।
ভারতীয় চিনি ক্ষেত্রের জন্য এইমরশুমটি অত্যন্ত ভালো মরশুম বলে প্রমাণিত হয়েছে। আখ ও চিনি উৎপাদন, চিনি রপ্তানি,আখ সংগ্রহ, বকেয়া মেটানো এবং ইথানল উৎপাদন – সবক্ষেত্রেই এই মরশুমে রেকর্ড সৃষ্টিহয়েছে।
এই মরশুমের আরও একটি উজ্জ্বল নজির,সেটি হল ১০৯.৮ লক্ষ মেট্রিক টন চিনি রপ্তানি হয়েছে তাও আর্থিক সহায়তা না মেলাসত্ত্বেও যার মেয়াদ ছিল ২০২০-২১ পর্যন্তই। সহায়ক আন্তর্জাতিক বাজার এবং ভারতসরকারের নীতির ফলেই ভারতীয় চিনি শিল্পে এই সাফল্য এসেছে। এই রপ্তানির ফলে দেশের ৪০হাজার কোটি টাকার বিদেশি মুদ্রা আয় হয়েছে। চিনি শিল্পের এই সাফল্যের জন্য কেন্দ্রও রাজ্য সরকারগুলি, কৃষক, চিনিকল, ইথানল ডিস্টিলারি, সহযোগী প্রয়াসের পাশাপাশিদেশে বাণিজ্যিক পরিবেশের সার্বিক উন্নতিও একটি কারণ। গত পাঁচ বছরে সরকারেরসময়োপযোগী পদক্ষেপের কারণে কৃষিক্ষেত্রে ধাপে ধাপে উন্নতি ঘটেছে। ২০১৮-১৯-এরআর্থিক সঙ্কট থেকে ২০২১-২২-এ উত্তরণ হয়েছে স্বনির্ভরতায়।
২০২১-২২ চিনি মরশুমে চিনিকলগুলি ১লক্ষ ১৮ কোটি টাকার বেশি মূল্যের আখ সংগ্রহ বাবাদ প্রদান করে ১.১২ লক্ষ কোটির বেশিটাকা। ভারত সরকারের কাছে কোনো আর্থিক সহায়তা  মেলেনি। ফলে, চিনি মরশুমেরশেষে বকেয়ার পরিমাণ ছিল ৬ হাজার কোটি টাকারও নিচে। যার অর্থ, আখবাবদ দেয় অর্থের ৯৫শতাংশই মেটানো হয়েছে। এটাও উল্লেখযোগ্য যে ২০২০-২১ চিনি মরশুমে ৯৯.৯ শতাংশের বেশি বকেয়ামেটানো হয়েছে।
সরকার চিনিকলগুলিকে ইথানল উৎপাদনেউৎসাহিত করছে। একইসঙ্গে উদ্বৃত্ত চিনি রপ্তানিতেও উৎসাহ দিচ্ছে যাতে চিনিকলগুলিঠিক সময়ে কৃষকদের বকেয়া মেটাতে পারে এবং চিনিকলগুলিরও আর্থিক অবস্থা ভালো হয়।
গত পাঁচ বছরে জৈব জ্বালানিক্ষেত্রে ইথানলের বৃদ্ধি চিনি ক্ষেত্রকে যথেষ্ট সাহায্য করেছে। কারণ, চিনিকে ইথানলহিসেবে ব্যবহার করার ফলে চিনিকলগুলির আর্থিক পরিস্থিতি আরও উন্নত হয়েছে এবং কার্যকরীমূলধনের প্রয়োজন কমেছে। উদ্বৃত্ত চিনি মজুত না করতে হওয়ায় চিনিকলগুলির টাকা আটকেথাকছে না। ২০২১-২২-এ ইথানল বেচে চিনিকল এবং ডিস্টিলারিগুলির ১৮ হাজার কোটি টাকাররাজস্ব আদায় হয়েছিল। এর ফলে কৃষকদের আখের জন্য বকেয়াও তাড়াতাড়ি মেটানো গেছে। ঝোলাগুড়, চিনি-ভিত্তিক ডিস্টিলারিগুলির ইথানল উৎপাদনের ক্ষমতা বেড়ে বাৎসরিক ৬০৫ কোটিলিটার হয়েছে এবং তা বেড়েই চলেছে যাতে ২০২২-এর মধ্যে ২০ শতাংশ জৈব-জ্বালানি মিশ্রণেরলক্ষ্যমাত্রা পূরণ হয়। নতুন মরশুমে চিনি থেকে ইথানল উৎপাদনের লক্ষ্য ৩৫ লক্ষমেট্রিক টন থেকে ৫০ লক্ষ মেট্রিক টন করা হয়েছে যার ফলে চিনিকলগুলির রাজস্ব দাঁড়াবে২৫ হাজার কোটি টাকা।
দেশের বাজারে আড়াই মাসের মতো চিনিরচাহিদার জন্য প্রয়োজন ৬০ লক্ষ মেট্রিক টন চিনি। চিনি থেকে ইথানল উৎপাদন এবংরপ্তানি বৃদ্ধি হলে গোটা শিল্পের মূল্যশৃঙ্খলই খুলে যাবে। সেইসঙ্গে, চিনিকলগুলিরআর্থিক উন্নতি হবে যার ফলশ্রুতিতে আগামী মরশুমগুলিতে আরও বেশি অস্থায়ী চিনিকল তৈরিহবে।
(PG/AP/DM/
প্রধানমন্ত্রীরদপ্তর
প্রাপ্তবয়স্ক ৭৫ শতাংশ ব্যক্তির সম্পূর্ণ টিকাকরণ হওয়ায় প্রধানমন্ত্রী সন্তোষ প্রকাশ করেছেন
নয়াদিল্লি, ৩০ জানুয়ারি, ২০২২
দেশে ৭৫ শতাংশের বেশি প্রাপ্তবয়স্ক ব্যক্তির সম্পূর্ণ টিকাকরণ হওয়ায় প্রধানমন্ত্রী শ্রী নরেন্দ্র মোদী সন্তোষ প্রকাশ করেছেন।
কেন্দ্রীয় স্বাস্থ্য ও পরিবারকল্যাণ মন্ত্রী ডা. মনসুখ মাণ্ডব্যের ট্যুইটের জবাবে প্রধানমন্ত্রী বলেছেন, “প্রাপ্তবয়স্ক ৭৫ শতাংশ ব্যক্তির সম্পূর্ণ টিকাকরণ হয়েছে। অসামান্য এই সাফল্যের জন্য দেশবাসীকে অভিনন্দন। যাঁরা টিকাকরণ অভিযানকে সফল করে তুলছেন তাঁদের জন্য গর্বিত।”
CG/BD/DM/
(
অর্থমন্ত্রক
আয়কর দপ্তরের ১৬২তম প্রতিষ্ঠা দিবস উদযাপন
কলকাতা, ২৪ জুলাই, ২০২২
দেশের অন্যান্য অংশের সঙ্গে আয়কর দপ্তরের কলকাতা ও সিকিম শাখা ১৬২তম প্রতিষ্ঠা দিবসটি কলকাতায় ‘আয়কর দিবস’ হিসেবে উদযাপন করেছে। দপ্তরের আধিকারিক ও কর্মীরা নিজ দায়িত্ব পালনে অধ্যবসায়, নিষ্ঠা এবং কঠোর পরিশ্রমের জন্য প্রশংসিত হন। পাশাপাশি কর দাতাদেরও এই অনুষ্ঠানে সম্মানিত করা হয়। অনুষ্ঠানে আয়কর বিভাগের পশ্চিমবঙ্গ ও সিকিম শাখার প্রিন্সিপাল চিফ কমিশনার শ্রী শ্যাম কুমার দপ্তরের বিভিন্ন সাফল্যের কথা তুলে ধরেন। আয়কর সংক্রান্ত নানা ধরনের উদ্ভাবনী পদক্ষেপের কথা জানিয়ে তিনি বলেন, বর্তমান অর্থবর্ষের প্রথম ত্রৈমাসিকে রাজস্ব আদায়ের পরিমান যথেষ্ট বৃদ্ধি পেয়েছে।
কলকাতা আয়কর অঞ্চল-১’এর মুখ্য কমিশনার মহম্মদ মহসিন আলম জানান, আয়কর দপ্তর স্বয়ংক্রিয় ব্যবস্থাপনার মাধ্যমে বিভিন্ন মূল্যায়ন ভিত্তিক কাজ করায় ভালো ফল পাওয়া যাচ্ছে। করদাতাদের আরও ভালো পরিষেবা দেওয়ার জন্য দপ্তর দায়বদ্ধ বলে তিনি মন্তব্য করেছেন।
পশ্চিমবঙ্গে ২০২০-২১ অর্থবর্ষে সর্বোচ্চ করদাতা হিসেবে রায়না দিলীপ দেশাই, নূর আলম মোল্লা, জিৎরাজ প্রিন্টিং ওয়ার্কস প্রাইভেট এবং মৈত্রেয়ী সূরকে সম্বর্ধনা জানানো হয়। অনুষ্ঠানে কলকাতার টিডিএস শাখার চিফ কমিশনার শ্রী রাজু তায়েন, পশ্চিমবঙ্গ, সিকিম এবং উত্তর পূর্বাঞ্চলের আয়কর বিভাগের  মহানির্দেশক শ্রী সুরেশ কুমার সহ বিশিষ্ট ব্যক্তিরা উপস্থিত ছিলেন।
PG/CB/NS
(Visitor Counter : 22
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০৭ সেপ্টেম্বর, ২০২১
গত ২৪ ঘন্টায় মোট ১.১৩ কোটি টিকার ডোজ দেওয়া হয়েছে
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ৬৯.৯০ কোটি টিকার ডোজ দেওয়া হয়েছে
বর্তমানে সুস্থতার হার ৯৭.৪৮ শতাংশ
গত ২৪ ঘন্টায় ৩১,২২২ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ৩,৯২,৮৬৪
মোট আক্রান্তের চেয়ে সক্রিয়ভাবে আক্রান্তের হার ১.১৯ শতাংশ
গত ২৪ ঘন্টায় ৪২ হাজার ৯৪২ জন সুস্থ হয়ে উঠেছেন, সুস্থতার সংখ্যা মোট বেড়ে হয়েছে ৩ কোটি ২২ লক্ষ ২৪ হাজার ৯৩৭
সাপ্তাহিক ভিত্তিতে আক্রান্তের হার ২.৫৬ শতাংশ যা গত ৭৪ দিন ধরে ৩ শতাংশের নিচে
দৈনিক আক্রান্তের হার ২.০৫ শতাংশ যা গত ৮ দিন ধরে ৩ শতাংশের নিচে
এ পর্যন্ত ৫৩.৩১ কোটি নমুনা পরীক্ষা করা হয়েছে
CG/ SB
(
বিজ্ঞানওপ্রযুক্তিমন্ত্রক
উদ্ভাবন এবং প্রকাশনা উভয় ক্ষেত্রেই ভারতের অবস্থান সারা বিশ্বে বৃদ্ধি পেয়েছে
নতুন দিল্লি, ২২ জানুয়ারি, ২০২১
বিজ্ঞানের ক্ষেত্রে ভারতের অগ্রগতি ও শ্রেষ্ঠত্ব এখন একটি উদ্ভাবনী অর্থনীতি হিসেবে তার উজ্জ্বলতার স্বীকৃতির সাথে মিলিত হয়েছে।
ইতিমধ্যেই ভারত প্রকাশনার ক্ষেত্রে বিশ্বে তৃতীয় স্থান অর্জন করেছে। দেশ এখন গ্লোবাল ইনোভেশন সূচক, জি আই আই অনুযায়ী বিশ্বব্যাপী শীর্ষ ৫০ টি উদ্ভাবনী অর্থনীতির মধ্যেও স্থান পেয়েছে। সুতরাং তা অনেক উন্নত ও উন্নয়নশীল দেশের তুলনায় এগিয়ে রয়েছে।
উদ্যমী-ভারত আন্দোলনের কর্মসূচি অনুযায়ী বৈজ্ঞানিক কার্যক্রম ও পরিকাঠামোগত বিকাশ এবং লোকবল বৃদ্ধির পাশাপাশি সম্পূর্ণ ব্যবস্থাকে উৎসাহিত করার মাধ্যমে বৈজ্ঞানিক উৎকর্ষতা উদ্ভাবনের এই সংমিশ্রণ সম্ভব হয়েছে।
বিজ্ঞান ও প্রযুক্তি বিভাগের সচিব অধ্যাপক আশুতোষ শর্মা বলেছেন, পঞ্চম জাতীয় বিজ্ঞান প্রযুক্তি ও উদ্ভাবনী নীতি আমাদের জ্ঞান ও উদ্ভাবনের মধ্যে মিশ্রণ ঘটিয়ে তা রূপান্তর ঘটাতে আরও কার্যকর করে তুলেছে।
ভারতে জাতীয় বিনিয়োগের পরিমাণ ২০১৭-১৮ তে ছিল ১,১৩,৮২৫.০৩ কোটি টাকা। তা ২০১৮-১৯-এ বেড়ে হয়েছে ১,২৩,৮৪৭.৭১ কোটি টাকা। একই সময় নিধি-র রূপায়নের ফলে ৩৬৮১ টি শিল্পোদ্যোগ সম্ভব হয়েছে।
গত পাঁচ বছরে প্রত্যক্ষভাবে ৬৫,৮৬৪ জনের কর্মসংস্থানের সুযোগ হয়েছিল। আর্থিক ধনের পরিমাণ ছিল ২৭, ২৬২ কোটি টাকা।
বিগত লশ বছরে প্রকাশনার সংখ্যাও ব্যাপক হারে বৃদ্ধি পেয়েছে। ন্যাশনাল সায়েন্স ফাউন্ডেশনের দেওয়া তথ্য অনুযায়ী, ভারত সারাবিশ্বে চীন ও মার্কিন যুক্তরাষ্ট্রের পরেই তৃতীয় স্থানে রয়েছে। ২০১৮ সালে ১৩৫,৭৮৮ টি বিজ্ঞান ভিত্তিক প্রকাশনা হয়েছিল। ভারতে প্রতি মিলিয়ন জনসংখ্যায় গবেষকের সংখ্যা ২০১৭-তে ছিল ২৫৫। এই সংখ্যাটি ২০১৫-তে ছিল ২১৮।
বৈজ্ঞানিক গবেষণা ক্ষেত্রটি প্রশস্তকরণের জন্য দেশে ৯৯৩ টি বিশ্ববিদ্যালয় এবং ডিমড বিশ্ববিদ্যালয়, ১২৭টি জাতীয় স্তরের গুরুত্বপূর্ণ শিক্ষা কেন্দ্র এবং এর পাশাপাশি ৩৯,৯৩১ টি কলেজ রয়েছে। উচ্চ শিক্ষার বিস্তারের জন্য বিভিন্ন পর্যায়ে অগ্রগতি ত্বরান্বিত হচ্ছে।
স্বাস্থ্যওপরিবারকল্যাণমন্ত্রক
ড্রাগ রেজিস্ট্রি সম্পর্কিত পরামর্শপত্রের জন্য জাতীয় স্বাস্থ্য কর্তৃপক্ষ সকলের কাছ থেকে মতামত আহ্বান করেছে
নয়াদিল্লি, ৩১ মার্চ, ২০২২
জাতীয় স্বাস্থ্য কর্তৃপক্ষ  ড্রাগ রেজিস্ট্রি সম্পর্কিত একটি পরামর্শপত্র প্রকাশ করেছে। উচ্চাকাঙ্ক্ষী ‘আয়ুষ্মান ভারত ডিজিটাল মিশন’-এর আওতায় পরিকল্পিত ড্রাগ রেজিস্ট্রি এমন একটি আপ-টু-ডেট, একক ও জাতীয় স্তরের তথ্য ব্যবস্থা, যেখানে ভারতীয় বাজারে সহজলভ্য এমন যাবতীয় ওষুধপত্রের বিবরণ থাকবে। প্রস্তাবিত এই ড্রাগ রেজিস্ট্রি ‘ওপেন সোর্স টেকনলজি’ ব্যবহার করে গড়ে তোলা হবে এবং সংশ্লিষ্ট বিভিন্ন পক্ষের মধ্যে এই ব্যবস্থা সমন্বয় গড়ে তুলবে।
জাতীয় ডিজিটাল স্বাস্থ্য ব্যবস্থায় কেবল ড্রাগ রেজিস্ট্রি সম্পর্কিত বিষয়ের ওপর এই পরামর্শপত্রে গুরুত্ব দেওয়া হয়েছে। জাতীয় স্তরে এই ড্রাগ রেজিস্ট্রি ব্যবস্থা চালু হলে সংশ্লিষ্ট সব পক্ষই লাভবান হবে। ড্রাগ রেজিস্ট্রি সম্পর্কিত প্রতিটি বিষয়ের ক্ষেত্রেই প্রশ্ন করা হয়েছে যে সম্পর্কে সব পক্ষের মতামত জানতে চাওয়া হচ্ছে। জনসাধারণের কাছ থেকে ড্রাগ রেজিস্ট্রি সম্পর্কে মতামত জানার উদ্দেশ্যই হল সহযোগিতা ও পারস্পরিক আলাপ-আলোচনার ভিত্তিতেই এ ধরনের রেজিস্ট্রি প্রণয়ন ও তা প্রস্তুত করা।
জাতীয় স্বাস্থ্য কর্তৃপক্ষের কার্যনির্বাহী আধিকারিক ডা. আর এস শর্মা এই পরামর্শপত্র সম্পর্কে বলেছেন, ওষুধপত্রের নিয়ন্ত্রণমূলক ব্যবস্থায় এই রেজিস্ট্রি আরও বেশি স্বচ্ছতা ও সমগ্র ব্যবস্থা পরিচালনায় দক্ষতা বাড়াবে। এই প্রেক্ষিতে তিনি সংশ্লিষ্ট সকল পক্ষকে পরামর্শপত্র সম্পর্কে নিজেদের মূল্যবান মতামত জানানোর আহ্বান জানিয়েছেন। উল্লেখ করা যেতে পারে, জাতীয় স্বাস্থ্য কর্তৃপক্ষ আগামী ১৯শে এপ্রিল এই পরামর্শপত্রটি সম্পর্কে আরও বিস্তারিতভাবে সংশ্লিষ্ট সকল পক্ষকে জানানোর জন্য একটি ওয়েবিনার আয়োজন করছে। পরামর্শপত্রের যাবতীয় বিবরণ https://abdm.gov.in/ ওয়েবসাইটে দেওয়া রয়েছে। আগ্রহী যে কেউ উক্ত ওয়েবসাইটে গিয়ে আগামী পয়লা মে পর্যন্ত মতামত বা পরামর্শ জানাতে পারেন। এছাড়া, ই-মেল মারফৎ ড্রাগ রেজিস্ট্রি পরামর্শপত্র সম্পর্কে মতামত দেওয়া যাবে। ই-মেল ঠিকানা - abdm@nha.gov.in।
উল্লেখ করা যেতে পারে, জাতীয় স্বাস্থ্য কর্তৃপক্ষ কেন্দ্রীয় সরকারের সর্বোচ্চ সংস্থা, যা বিভিন্ন মন্ত্রক / দপ্তর, রাজ্য সরকার, বেসরকারি সংস্থা / নাগরিক সমাজের সঙ্গে সহযোগিতায় আয়ুষ্মান ভারত ডিজিটাল মিশন রূপায়ণ করছে।
CG/BD/DM/
(Visitor Counter : 93
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং মস্কোতে দ্বিতীয় বিশ্ব যুদ্ধের ৭৫তম বিজয় দিবসের কুচকাওয়াজ অনুষ্ঠানে যোগ দেবেন
নয়াদিল্লি, ২০ জুন, ২০২০
প্রতিরক্ষা মন্ত্রী শ্রী রাজনাথ সিং আগামী ২৪শে জুন মস্কোতে দ্বিতীয় বিশ্ব যুদ্ধের ৭৫তম বিজয় দিবসের কুচকাওয়াজ অনুষ্ঠানে যোগ দেবেন। দ্বিতীয় বিশ্ব যুদ্ধে রুশ এবং অন্যান্য বন্ধুভাবাপন্ন দেশগুলির ব্যক্তিদের বীরত্ব ও ত্যাগের প্রতি শ্রদ্ধা জানাতে এই সামরিক কুচকাওয়াজের আয়োজন করা হয়েছে। রাশিয়ার বিদেশ মন্ত্রী মিঃ সারগেই শোইগু প্রতিরক্ষা মন্ত্রী শ্রী রাজনাথ সিং-কে এই বিজয় দিবসের কুচকাওয়াজে যোগদানের জন্য আমন্ত্রণ জানিয়েছিলেন। ৯ই মে এই কুচকাওয়াজের আয়োজন করার কথা থাকলেও কোভিড-১৯-এর কারণে তা স্থগিত করে দিতে হয়।
ভারতীয় তিন বাহিনীর ৭৫ সদস্যের একটি দল ইতিমধ্যেই মস্কোতে পৌঁছে গেছে এই বিজয় দিবসের কুচকাওয়াজে অংশগ্রহণের জন্য। এই কুচকাওয়াজে ভারতীয় দলের নেতৃত্ব দেবেন শিখ লাইট ইনফ্যান্ট্রি রেজিমেন্টের মেজর পদমর্যাদার একজন আধিকারিক। এই রেজিমেন্ট দ্বিতীয় বিশ্ব যুদ্ধের সময় বন্ধু দেশগুলির সঙ্গে বীরত্বের সঙ্গে লড়াই চালিয়েছিল এবং সম্মান অর্জন করেছিল।
দ্বিতীয় বিশ্ব যুদ্ধের বিজয় দিবসের কুচকাওয়াজে ভারতের এই অংশগ্রহণ রাশিয়া ও অন্যান্য বন্ধু দেশগুলি যে ত্যাগ স্বীকার করেছিল, তার প্রতি শ্রদ্ধার্ঘ্য। এটা উল্লেখযোগ্য যে, প্রধানমন্ত্রী শ্রী নরেন্দ্র মোদী রাশিয়ার রাষ্ট্রপতি মিঃ ভ্লাদিমির পুতিনকে এবং ভারতের প্রতিরক্ষা মন্ত্রী সে দেশের প্রতিরক্ষা মন্ত্রীকে দ্বিতীয় বিশ্ব যুদ্ধের বিজয় দিবসের ৭৫তম বার্ষিকী উপলক্ষে শুভেচ্ছা বার্তা পাঠিয়েছিলেন। প্রতিরক্ষা মন্ত্রীর এই সফর ভারত ও রাশিয়ার মধ্যে দীর্ঘকালীন বিশেষ এবং সুবিধাজনক কৌশলগত অংশীদারিত্বকে আরও জোরদার করে তুলবে।
(CG/SS/DM
অর্থমন্ত্রক
কেন্দ্রীয় সরকারের আগামী দশকের দৃষ্টিভঙ্গীর প্রকাশ
নয়াদিল্লি, ০২ ফেব্রুয়ারি, ২০১৯
কেন্দ্রীয় সরকার আগামী দশকের জন্য এক দৃষ্টিভঙ্গী গ্রহণ করেছে, যেখানে আগামী ২০৩০ সাল পর্যন্ত সর্বাধিক গুরুত্বপূর্ণ ১০টি বিষয়কে রাখা হয়েছে। “সুসংহত এই ১০টি নীতি-পরিকল্পনার মাধ্যমে আমরা এমন এক ভারত গড়ে তুলব, যেখানে দারিদ্র্য, অপুষ্টি ও নিরক্ষরতার কোনও ছাপ থাকবে না।এই দশকে ভারত হয়ে উঠবে এক আধুনিক, প্রযুক্তি-চালিত, উচ্চ বিকাশশীল তথা সুষম ও স্বচ্ছ সমাজ”।সংসদে শুক্রবার ২০১৯ -২০’র অন্তর্বর্তী বাজেট পেশ করে সরকারের এই পরিকল্পনার কথা জানান কেন্দ্রীয় অর্থ তথা কর্পোরেট বিষয়ক মন্ত্রী শ্রী পীযূষ গোয়েল।
তিনি আরও জানান, ভারত আগামী পাঁচ বছরে ৫ ট্রিলিয়ন মার্কিন ডলারের অর্থনীতি হয়ে উঠবে।এর পর, ভারতের লক্ষ্য ১০ ট্রিলিয়ন অর্থনীতি হয়ে ওঠা।
সরকার আগামী দশকের জন্য নীতি সম্বলিত দৃষ্টিভঙ্গী গ্রহণ করেছে, তা নিম্নরূপ –
1. সামাজিক পরিকাঠামোর পাশাপাশি, বাস্তবিক পরিকাঠামো গড়ে তোলা এবং সহজে জীবনযাপনের সুবিধা প্রদান করা।
2. অসংখ্য স্টার্ট আপ এবং লক্ষ লক্ষ কর্মসংস্থানের সুযোগ নিয়ে যুবদের নেতৃত্বে ডিজিটাল ভারত গড়ে তোলা।
3. বৈদ্যুতিন যানবাহন সহ পুনর্নবীকরণযোগ্য ক্ষেত্রে গুরুত্ব দিয়ে পরিবহণ ব্যবস্থায় আমূল পরিবর্তন ঘটিয়ে দূষণ মুক্ত ভারত গড়ে তোলা।
4. ব্যাপক কর্মসংস্থানের সুযোগ-সুবিধা সৃষ্টি করতে আধুনিক ডিজিটাল প্রযুক্তি ব্যবহারের মাধ্যমে গ্রামাঞ্চলে শিল্পের বিকাশ ঘটানো।
5. সমস্ত ভারতীয়কে নিরাপদ পানীয় জল সরবরাহ করার পাশাপাশি, ক্ষুদ্র সেচ ব্যবস্থার মাধ্যমে জলের সুদক্ষ ব্যবহার।
২
6. সাগরমালা কর্মসূচিতে অগ্রগতির পাশাপাশি, ভারতের উন্নয়ন ও বিকাশে উপকূল ও সমুদ্রের জল শক্তি যোগাচ্ছে।
7. আমাদের মহাকাশ কর্মসূচি গগনায়নের লক্ষ্য ভারতকে কৃত্রিম উপগ্রহ উৎক্ষেপণের ক্ষেত্রে বিশ্বের উৎক্ষেপণ কেন্দ্র হিসাবে গড়ে তোলা।এছাড়া, ২০২২ সালের মধ্যে মহাকাশে একজন ভারতীয় নভশ্চর পাঠানো।
8. খাদ্য উৎপাদনের দিক থেকে ভারতকে আত্মনির্ভর করে তোলা, অবশিষ্ট বিশ্বের চাহিদা মেটাতে খাদ্য রপ্তানি করা এবং জৈব সারের পূর্ণ সদ্ব্যবহারে শস্য উৎপাদন করা।
9. মহিলাদের অধিকার ও তাঁদের সুরক্ষা তথা ক্ষমতায়নে গুরুত্ব দিয়ে আয়ুষ্মান ভারত কর্মসূচির মাধ্যমে এক স্বাস্থ্যকর ভারত গড়ে তোলা।
10. এক অতিসক্রিয় ও দায়িত্বশীল আমলাতান্ত্রিক কাঠামোর মাধ্যমে ন্যূনতম সরকার ও সর্বাধিক প্রশাসনিক ব্যবস্থার দেশ হিসাবে ভারত’কে পরিণত করা।
CG/BD/SB
(Visitor Counter : 93
সড়কপরিবহণওমহাসড়কমন্ত্রক
ভূমি রাশি পোর্টাল
নয়াদিল্লি, ২৪ মার্চ, ২০২২
সড়ক পরিবহণ ও মহাসড়ক মন্ত্রক জাতীয় সড়কের প্রকল্পগুলির জমি অধিগ্রহণ প্রক্রিয়াকে ডিজিটাল পদ্ধতিতে নিয়ে আসার জন্য ভূমি রাশি পোর্টাল তৈরি করেছে। ২০১৮’র পয়লা এপ্রিল থেকে এই পোর্টাল ব্যবহার বাধ্যতামূলক করা হয়েছে।
রাজ্য সরকারের রাজস্ব দপ্তরের আধিকারিকরা অনলাইনে জমি অধিগ্রহণ সংক্রান্ত বিজ্ঞপ্তি জমা দেবেন। এই বিজ্ঞপ্তিতে জমি অধিগ্রহণের জন্য ভারপ্রাপ্ত আধিকারিকের স্বাক্ষর থাকবে। মন্ত্রক খসড়া প্রস্তাবটির অনুমোদন দিলে ই-গেজেটের মাধ্যমে এটি কেন্দ্রের মুদ্রণ দপ্তরে যাবে।
পুরো প্রক্রিয়াটিতে কাগজের ব্যবহার হবে না। এর ফলে, জমি অধিগ্রহণ সংক্রান্ত বিজ্ঞপ্তিগুলি স্বচ্ছভাবে প্রকাশিত হবে। ২০১৮-১৯ অর্থবর্ষে ২৮৪২টি জমি অধিগ্রহণের বিজ্ঞপ্তি প্রকাশ করা হয়, যেখানে ২০১৬-১৭ এবং ২০১৭-১৮ অর্থবর্ষে গড়পরতা হিসাব অনুযায়ী, ১ হাজারটি বিজ্ঞপ্তি প্রকাশিত হয়েছে। জাতীয় মহাসড়ক আইনের ৩ নম্বর ধারানুযায়ী, ৯৪৬৪টি বিজ্ঞপ্তি জারি করা হয়েছে। এছাড়াও, ২০১৮’র পয়লা এপ্রিল থেকে ২০২২ – এর ২১শে মার্চ পর্যন্ত জাতীয় মহাসড়ক আইনের ৩  ধারানুযায়ী, ৮৬ হাজার ২৩৫.৬৯৮১ হেক্টর জমি অধিগ্রহণ করা হয়েছে।
মন্ত্রক বিভিন্ন সময়ে এই পোর্টালের কার্যক্ষমতার মূল্যায়ন করেছে। এক্ষেত্রে মন্ত্রকের কাছে রাজ্য সরকারগুলির বিভিন্ন তথ্য পোর্টালের জন্য পাঠিয়ে থাকে। ভূমি রাশি পোর্টালে পশ্চিমবঙ্গের ১২ হাজার ৬৮৩, ত্রিপুরায় ১৩ হাজার ২৭৪ এবং আসামে ১২ হাজার ৫১৬টি সমীক্ষার কাজের বিষয়ে বিস্তারিত তথ্য দেওয়া আছে।
লোকসভায় আজ লিখিত তথ্যে একথা জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/CB/SB
(Visitor Counter : 124